Source: https://beta.e-justice.europa.eu/169/MT/defendants_criminal_proceedings?ENGLAND_AND_WALES&action=printMS&member=1
Timestamp: 2019-12-06 18:23:21+00:00
Document Index: 1865739

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Għandek tkun taf li dawn l-iskedi informattivi japplikaw biss għall-Ingilterra u għal Wales. Jekk tixtieq tkun taf id-drittijiet tiegħek f’partijiet oħra tar-Renju Unit, ara l-iskedi informattivi separati għall-Iskozja u għall-Irlanda ta’ Fuq. Dawn l-iskedi informattivi jispjegaw x’jiġri jekk inti tkun issuspettat jew akkużat b’delitt li huwa ttrattat permezz ta’ proċess quddiem il-qorti kriminali. Għal informazzjoni dwar reati minuri tat-traffiku fit-triq, li huma ġeneralment ittrattati b’multa, ara l-Iskeda Informattiva 5. Jekk inti vittma ta’ xi delitt, tista’ ssib l-informazzjoni kollha dwar id-drittijiet tiegħek hawnhekk.
Sommarju tal-proċess kriminali
Ikklikkja fuq il-links ta' hawn taħt biex issib l-informazzjoni li teħtieġ
L-istadji normali fil-proċess kriminali huma dawn li ġejjin:
Il-pulizija jinvestigaw jekk sarx delitt u min wettqu. Jiġbru l-evidenza.
Wara li l-pulizija jkunu identifikaw suspett, ,jekk jaħsbu li jkun neċessarju, jistgħu jarrestaw il-persuna u jinterrogawha dwar ir-reat.
Jekk il-pulizija jaħsbu li s-suspettat seta’ wettaq delitt, dawn jikkonsultaw mal-Crown Prosecution Service (CPS) dwar jekk għandhomx iħarrkuh jew le – jiġifieri, jagħmlu akkuża formali biex jiġi pproċessat quddiem il-qorti kriminali.
Is-CPS jiddeċiedi dwar akkużi adattati u joħroġ dokument formali dwar is-suspettat li jiddeskrivi l-allegazzjoni.
Qabel il-proċess, isiru seduti fil-qorti li permezz tagħhom jinstab kif l-akkużat ikollu l-intenzjoni li jidher, u jivverifikaw li l-kawża hija lesta għall-proċess quddiem il-qorti kriminali.
Il-prosekutur jippreżenta l-evidenza fil-proċess. L-akkużat jista' wkoll jippreżenta evidenza biex jiddefendi ruħu. Kawżi serji jiġu deċiżi minn ġurija u kawżi inqas serji minll-maġistrati.
Wara li jinstemgħu x-xhieda kollha, il-maġistrati jew il-ġurija jiddikjaraw verdett.
Jekk l-akkużat jinstab ħati, l-imħallef jiddetermina s-sentenza.
Id-deċiżjoni tista' tiġi appellata.
L-iskedi informattivi jagħtu dettalji dwar dawn l-istadji fil-proċess u dwar id-drittijiet tiegħek. Din l-informazzjoni mhijiex sostituzzjoni għal parir legali u hija maħsuba biss bħala gwida.
Għandek tkun taf li l-Kummissjoni Ewropea ma għandha l-ebda rwol fil-proċeduri kriminali fl-Istati Membri u ma tistax tassistik. F’dawn l-iskedi informattivi għandek issib informazzjoni dwar kif għandek tressaq ilment u lil min għandek tindirizzah.
1 – Kif tieħu parir legali
2 – Id-drittijiet tiegħi tul l-investigazzjoni ta’ delitt
L-investigazzjoni u l-arrest
L-interrogazzjoni u l-akkuża
Dehriet fil-qorti qabel il-proċess quddiem il-qorti kriminali
It-tħejjija tal-każ qabel il-proċess quddiem il-qorti kriminali
3 – Id-drittijiet tiegħi matul il-proċess quddiem il-qorti kriminali
Aktar informazzjoni dwar seduti ta’ appell
Gwida ta' libertà dwar id-Drittijiet tal-Bniedem
L-aħħar aġġornament: 01/12/2016